Han begynte som som prokurist hos kjøpmann «Andr. G. Album». I 1827 løste han borgerskap som kjøpmann på Bragernes og ble kompanjong ved firmaet som da fikk navnet «Andr. G. Album & Thorne». På denne tiden slet trelastmarkedet i Norge, grunnet engelske tollsatser og firmaet gikk konkurs 23. desember 1828. I 1830 starter han ny kjøpmannsforretning på Bragernes. Thorne ble etterhvert Drammens største trelasthandler og Buskerud mektigste mann. I 1838 omfattet virksomheten hans å omfatte Drammen, Eiker, Hønefoss, Snarum, Kongsberg, Sandsvær og Numedal. Som brukseier var han med på å stifte Buskerud amts landboforening, og han var også med på å stifte Drammens og Holmestrands skibsassuranseforening. Thorne satte i rute de to første dampbåtene på Tyrifjorden, hvorav DS «Kong Ring» var den første dampbåten som ble bygget i Norge. Thorne var eier av øya Holmen og der startet han fabrikk for utvinning av kobolt og et skipsverft. Verftet bygde kun to fartøyer da det først og fremst var et reperasjonsvert, verftet la ned driften allerede i 1848. 4. desember 1843 ble han dansk konsul og i 1841 nederlandsk visekonsul. Han var også stadshauptmann 1837–1848. Under den økonomiske krisen i 1848 måtte han innstille den store virksomheten sin.